گونئی کره‌نین موژو شهرینده داوام ائدن دونیا تکواندو شامپیوناسیندا، نور تاتار عسگری‌دن سونرا تورکیه‌یه ایکینجی قیزیل مدا‌لی زلیحا آغریس قازاندیردی.
ایلک دفعه دونیا شامپیوناسیندا مباریزه ائدن 19 یاشین‌داکی زلیحا، قادین‌لار 53 کیلو یاری فینالیندا اؤزبک دینوراهون مامادیبراگیمووا ایله قارشیلاشدی.
آوروپا اوچونجولوگو اولان میلی تکواندوچو، سون راوندا 5-1 گئریده گیرمه‌سینه باخمایا‌راق رقیبینی 11-7 مغلوب ائده‌رک آدینی فینالا یازدیردی.
زلیحا، فینالدا گئچن ایل آوروپا شامپیوناسیندا مغلوب اولدوغو روس تاتیانا کوداشووا ایله قارشی قارشییا گلدی.
سون آوروپا شامپیونو روس ایدمانچینی 11-8 مغلوب ائدن زلیحا،  ایلک دونیا شامپیون‌لوغونو آلدی.
میلی ایدمانچی، 2020 توکیو المپیک اویونلارینا قاتیلما یولوندا 120 پوئن علاوه ائده‌رک بؤیوک بیر اوستونلوک الده ائتدی.
